b'\n_START_ARTICLE_\nRetinol\n_START_SECTION_\nHist\xc3\xb2ria\n_START_PARAGRAPH_\nEl descobriment de la vitamina A pot tenir el seu origen al voltant del 1906, indicant que altres factors diferents dels carbohidrats, les prote\xc3\xafnes i els greixos eren necessaris per mantenir el bestiar sa. El 1913, experimentalment es va demostrar que si l\'\xc3\xbanic greix en les dietes d\'animals joves era mantega de porc, el seu creixement es retardava, per\xc3\xb2 quan es substitu\xc3\xafa per mantega els animals creixien i s\'engreixaven. La subst\xc3\xa0ncia que tenia la mantega, per\xc3\xb2 no la mantega de porc, es va descobrir que la contenia el rovell d\'ou i el fetge de bacall\xc3\xa0. M\xc3\xa9s endavant es va establir que molts productes d\'origen vegetal tenien propietats nutricionals semblants a les de la vitamina A en aliments d\'origen animal. Es va trobar que contenia un pigment groguenc, el carot\xc3\xa8, el qual  es converteix en vitamina A al cos._NEWLINE_L\'any 1917 una d\'aquestes subst\xc3\xa0ncies va ser descoberta per una part per Elmer McCollum a la Universitat de Wisconsin-Madison, i per altra part per Lafayette Mendel i Thomas Burr Osborne a la Universitat Yale. At\xc3\xa8s que "el factor B hidrosoluble" (Vitamina B) va ser recentment descobert, els investigadors van triar el nom de "factor A liposoluble" (vitamina A). El primer cop que la vitamina A va ser sintetitzada va ser el 1947 per dos qu\xc3\xadmics neerlandesos, David Adriaan van Dorp i Jozef Fernando Arens.\n_START_SECTION_\nEquival\xc3\xa8ncies entre retinoides i carotenoides\n_START_PARAGRAPH_\nEls retinoides s\xc3\xb3n hormones que regulen el creixement, la superviv\xc3\xa8ncia i la defici\xc3\xa8ncia cel\xc2\xb7lular per mitj\xc3\xa0 de  receptors nuclears dels retinoides. La prohormona retinol es sintetitza principalment al fetge a partir de la va vitamina  A  i molts teixits transformen el retinol en l\'hormona \xc3\xa0cid retinoic (RA). Els retinoides actuen sobre tots els teixits, ja que tots els tipus de c\xc3\xa8l\xc2\xb7lules posseeixen  almenys una forma de receptor nuclear dels retinoides. _NEWLINE_En els adults, la c\xc3\xb2rnia, la pell, els  epitelis del pulm\xc3\xb3 i la tr\xc3\xa0quea i el sistema immunitari s\xc3\xb3n les dianes principals. El RA regula la s\xc3\xadntesi de prote\xc3\xafnes essencials per al creixement i la diferenciaci\xc3\xb3. Un exc\xc3\xa9s de vitamina A pot produir malformacions cong\xc3\xa8nites, pel qual es recomana a les dones embarassades que no utilitzen les cremes en base de retinoides que s\'han desenvolupat per al tractament de l\'acne greu. _NEWLINE_Com alguns carotenoides es poden convertir en vitamina A, s\'han fet intents per determinar quina quantitat d\'aquests en la dieta \xc3\xa9s equivalent a una quantitat determinada de retinol, de manera que es puguin fer comparacions dels beneficis dels diferents aliments. Lamentablement, la situaci\xc3\xb3 \xc3\xa9s confusa perqu\xc3\xa8 les equival\xc3\xa8ncies acceptades han canviat. _NEWLINE_Durant molts anys, un sistema d\'equival\xc3\xa8ncies que es va utilitzar en les unitats internacionals (IU) va ser igual a 0,3 micrograms de retinol, 0,6 micrograms de \xce\xb2-carot\xc3\xa8, o 1,2 micrograms de provitamina A altres carotenoides. _NEWLINE_M\xc3\xa9s tard es va introduir una unitat anomenada Equivalent a retinol (RE). 1 RE correspon a 1 microgram de retinol, 2 micrograms de \xce\xb2-carot\xc3\xa8 dissolt en oli, 6 micrograms de \xce\xb2-carot\xc3\xa8 de l\xe2\x80\x99alimentaci\xc3\xb3 normal (perqu\xc3\xa8 no absorbeix tan b\xc3\xa9 com quan est\xc3\xa0 dissolt en oli) i 12 micrograms de qualsevol d\'altres \xce\xb1-carot\xc3\xa8, \xce\xb3-carot\xc3\xa8 o \xce\xb2-criptoxantina dels aliments (d\xe2\x80\x99aquestes mol\xc3\xa8cules s\xe2\x80\x99obt\xc3\xa9 nom\xc3\xa9s el 50% del retinol, a causa del fet que nom\xc3\xa9s la meitat de la mol\xc3\xa8cula \xc3\xa9s convertible en vitamina usable)._NEWLINE_Noves investigacions han demostrat que l\'absorci\xc3\xb3 dels carotenoides provitamina-A \xc3\xa9s la meitat del que es pensava, de manera que el 2001 l\'Institut de Medicina dels EUA va recomanar una nova unitat, l\'Equivalent a l\'activitat de retinol (RAE). 1 \xce\xbcg RAE correspon a 1 \xce\xbcg retinol, 2 \xce\xbcg de \xce\xb2-carot\xc3\xa8 en l\'oli, 12 \xce\xbcg de beta-carot\xc3\xa8 de l\xe2\x80\x99alimentaci\xc3\xb3 normal, o 24 \xce\xbcg dels altres tres carotenoides._NEWLINE_Com que la producci\xc3\xb3 de retinol a partir de provitamines al cos hum\xc3\xa0 est\xc3\xa0 regulada per la quantitat de retinol a disposici\xc3\xb3 de l\'organisme, les conversions s\'apliquen estrictament als \xc3\xa9ssers humans amb defici\xc3\xa8ncia de vitamina A. L\'absorci\xc3\xb3 de les provitamines dep\xc3\xa8n tamb\xc3\xa9 en gran manera de la quantitat de l\xc3\xadpids ingerits amb la provitamina A; els l\xc3\xadpids augmenten la captaci\xc3\xb3 de la provitamina._NEWLINE_La conclusi\xc3\xb3 que es pot extreure de la nova recerca \xc3\xa9s que les fruites i verdures no s\xc3\xb3n tan \xc3\xbatils per a l\'obtenci\xc3\xb3 de la vitamina A com es pensava. En altres paraules, la quantitat de vitamina A que se suposava que contenien aquests aliments \xc3\xa9s molt menys que la quantitat que contenen els greixos, olis dissolts i (fins a cert punt) els suplements. Aix\xc3\xb2 \xc3\xa9s important per als vegetarians. _NEWLINE_Food and Nutrition Board va publicar un exemple de dieta vegetariana per a un dia que proporciona suficient vitamina A. D\'altra banda, els valors de refer\xc3\xa8ncia per al retinol o els seus equivalents proporcionats per l\'Acad\xc3\xa8mia Nacional de Ci\xc3\xa8ncies (National Academy of Sciences), han disminu\xc3\xaft. La quantitat di\xc3\xa0ria recomanada per homes el 1968 va ser de 5.000 UI (1500 micrograms de retinol). El 1974, la quantitat di\xc3\xa0ria recomanada va ser 1000 RE (1000 micrograms de retinol), mentre que ara el consum diet\xc3\xa8tic de refer\xc3\xa8ncia \xc3\xa9s de 900 RAE (900 micrograms o 3000 UI de retinol). Aix\xc3\xb2 \xc3\xa9s equivalent a 1800 micrograms de suplement de \xce\xb2-carot\xc3\xa8 (3000 UI) o de 10.800 micrograms de \xce\xb2-carot\xc3\xa8 en aliments (18.000 UI).\n_START_SECTION_\nVisi\xc3\xb3\n_START_PARAGRAPH_\nEl paper de la vitamina A en el cicle de la visi\xc3\xb3 es refereix espec\xc3\xadficament a la forma de la retina. Dins de l\'ull, 11-cis-retinal s\'uneix a la rodopsina (bastons) i iodopsina (cons) en els residus de lisina conservats. Quan la llum entra a l\'ull l\'11-cis-retinal \xc3\xa9s isomeritzada a la forma tot-trans-retinal. Aquesta isomeritzaci\xc3\xb3 indueix un senyal nervi\xc3\xb3s al llarg del nervi \xc3\xb2ptic fins al centre visual del cervell. Al final d\'aquest cicle, el tot-trans-retinal pot ser reciclat i convertit de nou a la forma 11-cis-retinal a trav\xc3\xa9s d\'una s\xc3\xa8rie de reaccions enzim\xc3\xa0tiques. A m\xc3\xa9s a m\xc3\xa9s, alguns dels tot-trans-retinal es pot convertir en tot-trans-retinol i traslladar amb un Interphotoreceptor retinol-binding protein (IRBP) a les c\xc3\xa8l\xc2\xb7lules de l\'epiteli pigmentari. L\xe2\x80\x99esterificaci\xc3\xb3 a tot-trans-retinil permet que aquesta darrera forma s\xe2\x80\x99emmagatzemi sense c\xc3\xa8l\xc2\xb7lules epitelials de pigmentaci\xc3\xb3 per ser reutilitzada quan es necessiti. La conversi\xc3\xb3 final d\'11-cis-retinal es tornar\xc3\xa0 a enlla\xc3\xa7ar a l\'opsina per reformar la rodopsina a la retina. La rodopsina es necessita per veure en blanc i negre, aix\xc3\xad com veure de nit. \xc3\x89s per aix\xc3\xb2 que una defici\xc3\xa8ncia en vitamina A inhibeix la reforma de la rodopsina i condueix a la ceguera nocturna.\n_START_SECTION_\nTranscripci\xc3\xb3 de gens\n_START_PARAGRAPH_\nLa vitamina A, en la forma d\'\xc3\xa0cid retinoic, t\xc3\xa9 un paper important en la transcripci\xc3\xb3 de gens. Una vegada que el retinol ha estat absorbit per una c\xc3\xa8l\xc2\xb7lula, pot ser oxidat a retinal (per retinol deshidrogenases) i despr\xc3\xa9s el retinal pot ser oxidat a \xc3\xa0cid retinoic (per retinal oxidases). La conversi\xc3\xb3 del retinal a l\'\xc3\xa0cid retinoic \xc3\xa9s un pas irreversible, el que significa que la producci\xc3\xb3 d\'\xc3\xa0cid retinoic est\xc3\xa0 molt regulada per la seva activitat com a lligand pels receptors nuclears. _NEWLINE_L\'\xc3\xa0cid retinoic pot unir-se a dos receptors nuclears diferents per iniciar (o inhibir) la transcripci\xc3\xb3 de gens: receptors de l\'\xc3\xa0cid retinoic (RAR) o receptors de retinoide "X" (RXRs). Els RAR i RXR han de dimeritzar abans que es puguin unir a l\'ADN. Els RAR poden formar heterod\xc3\xadmers amb RXR (RAR-RXR), per\xc3\xb2 no \xc3\xa9s f\xc3\xa0cil formar homod\xc3\xadmers (RAR-RAR). Els RXR, en canvi, formen f\xc3\xa0cilment homod\xc3\xadmers (RXR-RXR) i formen heterod\xc3\xadmers amb molts altres receptors nuclears, aix\xc3\xad com el receptor de l\'hormona tiro\xc3\xafdal (RXR-TR), el receptor de la vitamina D3 (VDR-RXR) i el receptor "X" de fetge (RXR-LXR). _NEWLINE_L\'heterod\xc3\xadmer RAR-RXR reconeix elements de resposta de l\'\xc3\xa0cid retinoide (RAREs) a l\'ADN mentre que RXR-RXR reconeix elements de resposta "X" retinoide (RXREs) a l\'ADN. Els altres heterod\xc3\xadmers RXR s\'uniran a altres diversos elements de resposta a l\'ADN. Un cop que l\'\xc3\xa0cid retinoic s\'uneix als receptors i la dimeritzaci\xc3\xb3 s\'ha produ\xc3\xaft, els receptors pateixen un canvi conformacional. Aleshores els coactivadors poden lligar-se al complex del receptor, que pot ajudar a afluixar l\'estructura de la cromatina de les histones o poden interaccionar amb la maquin\xc3\xa0ria transcripcional. A partir d\xe2\x80\x99aqu\xc3\xad, els receptors poden unir-se als elements de resposta de l\'ADN i regular l\'expressi\xc3\xb3 dels gens diana, com els de la prote\xc3\xafna CRBP (cellular retinol-binding protein), aix\xc3\xad com els gens que codifiquen per als receptors mateixos.\n_START_SECTION_\nDermatologia\n_START_PARAGRAPH_\nLa vitamina A sembla intervenir per mantenir la salut de la pell. S\xe2\x80\x99estan investigant els mecanismes darrere dels agents terap\xc3\xa8utics retinoides en el tractament de malalties dermatol\xc3\xb2giques. Per al tractament de l\'acne, el medicament m\xc3\xa9s efectiu \xc3\xa9s l\'\xc3\xa0cid 13-cis retinoic (isotretino\xc3\xadna). Encara que el seu mecanisme d\'acci\xc3\xb3 segueix sent desconegut, es redueix dr\xc3\xa0sticament la mida i la secreci\xc3\xb3 de les gl\xc3\xa0ndules seb\xc3\xa0cies. La isotretino\xc3\xadna redueix el nombre de bacteris, tant en els conductes com a la superf\xc3\xadcie de la pell. Es creu que \xc3\xa9s el resultat de la reducci\xc3\xb3 de s\xc3\xa8u, una font de nutrients per als bacteris. La isotretino\xc3\xadna redueix la inflamaci\xc3\xb3 a trav\xc3\xa9s de la inhibici\xc3\xb3 de les respostes de mon\xc3\xb2cits i neutr\xc3\xb2fils. Tamb\xc3\xa9 s\'ha demostrat que la isotretino\xc3\xadna activa la remodelaci\xc3\xb3 de les gl\xc3\xa0ndules seb\xc3\xa0cies, provocant canvis en l\'expressi\xc3\xb3 dels gens que indueixen l\'apoptosi selectivament. La isotretino\xc3\xadna \xc3\xa9s un teratogen i el seu \xc3\xbas \xc3\xa9s limitat a la supervisi\xc3\xb3 m\xc3\xa8dica.\n_START_SECTION_\nRetinal / retinol en comparaci\xc3\xb3 amb l\'\xc3\xa0cid retinoic\n_START_PARAGRAPH_\nLa manca de Vitamina A es pot compensar amb una suplementaci\xc3\xb3 d\'\xc3\xa0cid retinoic. Aquest suplement inverteix el retard en el creixement aix\xc3\xad com la xeroftalmia (tots dos efectes de la defici\xc3\xa8ncia de vitamina A). Tot i aix\xc3\xad, sorgeixen problemes com la infertilitat (tant en mascles i femelles) i la degeneraci\xc3\xb3 cont\xc3\xadnua de la retina, que mostren que aquestes funcions requereixen retinal o retinol que no es poden recuperar a partir de l\'\xc3\xa0cid retinoic.\n_START_SECTION_\nEpidemiologia\n_START_PARAGRAPH_\nS\'estima que la defici\xc3\xa8ncia de la vitamina A afecta milions de nens arreu del m\xc3\xb3n. Aproximadament 250,000-500,000 nens en els pa\xc3\xafsos en via de desenvolupament es queden cecs cada any a causa de la defici\xc3\xa8ncia de vitamina A, amb la major prevalen\xc3\xa7a al sud-est d\'\xc3\x80sia i \xc3\x80frica. Segons l\'Organitzaci\xc3\xb3 Mundial de la Salut (OMS), la defici\xc3\xa8ncia de vitamina A est\xc3\xa0 sota control als Estats Units, per\xc3\xb2 en els pa\xc3\xafsos en via de desenvolupament la defici\xc3\xa8ncia de vitamina A \xc3\xa9s una preocupaci\xc3\xb3 significativa. Amb l\'alta prevalen\xc3\xa7a de defici\xc3\xa8ncia de vitamina A, l\'OMS ha posat en marxa diverses iniciatives per a la suplementaci\xc3\xb3 de vitamina A en els pa\xc3\xafsos en via de desenvolupament. Algunes d\'aquestes estrat\xc3\xa8gies inclouen la ingesta de vitamina A trav\xc3\xa9s d\'una combinaci\xc3\xb3 de la lact\xc3\xa0ncia materna, la ingesta aliment\xc3\xa0ria, fortificaci\xc3\xb3 dels aliments i la suplementaci\xc3\xb3. Gr\xc3\xa0cies als esfor\xc3\xa7os de l\'OMS i els seus associats des del 1998, s\'estima que en 40 pa\xc3\xafsos s\'han evitat 1,25 milions de morts a causa de la defici\xc3\xa8ncia de vitamina A.\n_START_SECTION_\nEtiologia\n_START_PARAGRAPH_\nLa defici\xc3\xa8ncia de vitamina A pot ser prim\xc3\xa0ria o secund\xc3\xa0ria.\n_START_SECTION_\nDefici\xc3\xa8ncia de vitamina A prim\xc3\xa0ria\n_START_PARAGRAPH_\nEs produeix entre els nens i adults que no ingereixen una quantitat adequada de verdures grogues i verdes, fruites i fetge. El deslletament preco\xc3\xa7 tamb\xc3\xa9 pot augmentar el risc de defici\xc3\xa8ncia de vitamina A.\n_START_SECTION_\nDefici\xc3\xa8ncia de vitamina A secund\xc3\xa0ria\n_START_PARAGRAPH_\nS\'associa amb malabsorci\xc3\xb3 cr\xc3\xb2nica dels l\xc3\xadpids, deteriorament de la producci\xc3\xb3 del bilis, les dietes baixes en greix, i l\'exposici\xc3\xb3 cr\xc3\xb2nica als oxidants, com el fum de la cigarreta. La defici\xc3\xa8ncia de zinc tamb\xc3\xa9 pot perjudicar l\'absorci\xc3\xb3, transport i metabolisme de la vitamina A perqu\xc3\xa8 \xc3\xa9s essencial per a la s\xc3\xadntesi de la vitamina A, prote\xc3\xafnes de transport i l\'oxidaci\xc3\xb3 de retinol a la retinal. _NEWLINE_En poblacions desnodrides, el baix consum de vitamina A i zinc augmenten el risc de defici\xc3\xa8ncia de vitamina A i donen lloc a diversos esdeveniments fisiol\xc3\xb2gics. Un estudi realitzat a Burkina Faso mostra una reducci\xc3\xb3 important de la morbiditat per mal\xc3\xa0ria amb suplements de vitamina A i de zinc en nens petits.\n_START_SECTION_\nToxicitat\n_START_PARAGRAPH_\nL\xe2\x80\x99eliminaci\xc3\xb3 dels excessos de vitamina A \xc3\xa9s molt dif\xc3\xadcil, ja que \xc3\xa9s soluble en greixos de manera que pot causar toxicitat. Aix\xc3\xb2 pot provocar n\xc3\xa0usees, icter\xc3\xadcia, irritabilitat, anor\xc3\xa8xia (no confondre amb l\'anor\xc3\xa8xia nerviosa, el trastorn alimentari), v\xc3\xb2mits, visi\xc3\xb3 borrosa, mals de cap, p\xc3\xa8rdua de cabell, dolor muscular i abdominal, debilitat, somnol\xc3\xa8ncia i alteraci\xc3\xb3 de l\'estat mental._NEWLINE_La toxicitat aguda en general es produeix a dosis de 25.000 UI / kg de pes corporal, i la toxicitat cr\xc3\xb2nica es produeix a dosis de 4.000 UI / kg de pes corporal al dia durant 6-15 mesos. No obstant aix\xc3\xb2, la toxicitat hep\xc3\xa0tica pot passar a nivells tan baixos com 15.000 UI per dia a 1,4 milions d\'UI per dia, amb una mitjana di\xc3\xa0ria de dosis t\xc3\xb2xiques de 120.000 UI per dia. En les persones amb insufici\xc3\xa8ncia renal, 4.000 UI poden causar danys considerables. A m\xc3\xa9s, el consum excessiu d\'alcohol pot augmentar la toxicitat. Els nens poden arribar a nivells t\xc3\xb2xics en 1500IU/kg de pes corporal._NEWLINE_S\xe2\x80\x99estima que el 75% de les persones en els pa\xc3\xafsos desenvolupats ingereix m\xc3\xa9s de la dosi di\xc3\xa0ria recomanada de vitamina A. La ingesta de dues vegades la dosi di\xc3\xa0ria recomanada de vitamina A pot estar associada amb l\'osteoporosi i les fractures de maluc. Aix\xc3\xb2 pot ser degut al fet que un exc\xc3\xa9s de vitamina A pot bloquejar l\'expressi\xc3\xb3 de certes prote\xc3\xafnes que depenen de la vitamina K._NEWLINE_S\'ha associat l\'alta ingesta de vitamina A amb fractures espont\xc3\xa0nies d\'ossos en els animals. Les vitamines A i D poden competir pel mateix receptor i despr\xc3\xa9s interaccionar amb l\'hormona paratiro\xc3\xafdal que regula el calci. De fet, un estudi realitzat per Forsman mostra una correlaci\xc3\xb3 entre la baixa densitat mineral \xc3\xb2ssia i la massa ingesta de vitamina A. Indeed, a study by Forsmo et al. shows a correlation between low bone mineral density and too high intake of vitamin A._NEWLINE_S\xe2\x80\x99ha demostrat que els efectes t\xc3\xb2xics de la vitamina A afecten de manera significativa el desenvolupament dels fetus. La dosis terap\xc3\xa8utica utilitzada per al tractament de l\'acne interromp l\xe2\x80\x99activitat cef\xc3\xa0lica de les c\xc3\xa8l\xc2\xb7lules neuronals. El fetus \xc3\xa9s especialment sensible a la toxicitat de la vitamina A durant el per\xc3\xadode d\'organog\xc3\xa8nesi._NEWLINE_Aquestes toxicitats es produeixen amb nom\xc3\xa9s Vitamina A preformada (com la de fetge). Les formes carotenoides (com beta-carot\xc3\xa8 que es troba en la pastanaga) no donen aquests s\xc3\xadmptomes. Tot i un ingesta excessiva de carotens pot provocar carotenodermia, que causa descoloraci\xc3\xb3 de la pell._NEWLINE_Els investigadors han aconseguit crear formes solubles en aigua de la vitamina A, amb la qual es creia que es podria reduir el potencial de toxicitat. No obstant aix\xc3\xb2, un estudi realitzat el 2003 va trobar que la vitamina hidrosoluble A \xc3\xa9s aproximadament 10 vegades m\xc3\xa9s t\xc3\xb2xica que la vitamina liposoluble. Un altre estudi del 2006 va trobar que els nens als quals se\'ls donava vitamines A i D hidrosolubles, patien d\'asma dues vegades m\xc3\xa9s que un grup de control al qual se li donava vitamines liposolubles. _NEWLINE_Dosis molt excessives de vitamina A poden produir la s\xc3\xadndrome de "pseudotumor cerebri". Aquesta s\xc3\xadndrome inclou mal de cap, visi\xc3\xb3 borrosa i confusi\xc3\xb3. S\'associa amb augment de la pressi\xc3\xb3 intracranial.'